# No valsts budžeta līdzekļiem Covid-19 infekcijas noteikšanai tiek apmaksāti šādi laboratoriskie pakalpojumi**:**

1. **SARS-CoV-2 vīrusa klātbūtnes noteikšana[[1]](#footnote-1)**
	* **Ar vai bez ārsta, ārsta prakses vai ārstniecības iestādes nosūtījumu, atbilstoši klīniskajām indikācijām (laboratoriskajai pārbaudei piesakoties telefoniski pa tālruņa numuru 8303);**
	* **epidemioloģisku indikāciju gadījumos[[2]](#footnote-2);**
	* **rutīnas skrīninga nolūkā.**
2. **Anti-SARS-CoV-2 antivielu noteikšana.**
3. **SARS-CoV-2 vīrusa sekvencēšana.**
4. **SARS-CoV-2 vīrusa variantu skrīnings ar RT-PĶR.**

## SARS-CoV-2  ****vīrusa klātbūtnes noteikšana****

1. **Klīniskās indikācijas (neraugoties uz vakcinācijas statusu pret Covid-19):**

**1.1. Pieaugušajiem:**

* + 1. ar akūtas elpceļu infekcijas slimības pazīmēm vai citām pazīmēm, kas ir raksturīgas Covid-19 infekcijai (pēkšņi parādās anosmija (ožas traucējumi), ageizija vai disgeizija (garšas izjūtas zudums vai traucējums), izteiktas galvassāpes, izteikts nogurums bez zināma iemesla);
		2. ar pneimonijas klīniskajām pazīmēm t.sk. pacientiem ar diagnosticētu pneimoniju;
		3. ar imūndeficītu, tai skaitā, pacientiem, kuri lieto imūnsupresīvu terapiju veselības stāvokļa pasliktināšanās gadījumā, ievērojot arī epidemioloģisko risku;
		4. ar akūtas elpceļu infekcijas slimības simptomiem un citām pazīmēm, kas ir raksturīgas Covid-19 infekcijai un veiktais tests ir negatīvs, saglabājoties simptomiem atkārtoti pēc 48 stundām;
		5. ar smagu akūtu respiratoru infekciju (turpmāk - SARI) bez cita iemesla, kas pilnībā izskaidro klīniskās izpausmes, t. sk. SARI, t.sk. pacienti, kuriem ir nepieciešama intensīvā terapija[[3]](#footnote-3);
		6. ar neskaidras izcelsmes drudzi;
		7. grūtniecēm un dzemdētājām ar augšējo elpošanas ceļu infekcijas simptomiem
	1. **Bērniem:**
		1. bērnam ir akūta elpceļu infekcija ar Covid-19 raksturīgiem simptomiem: pēkšņi parādās klepus, sāpes kaklā, drudzis vai elpas trūkums vai pēkšņi parādās anosmija (ožas traucējumi), ja tā nav saistīta ar aizliktu degunu, ageizija vai disgeizija (garšas zudums vai traucējums), izteiktas galvassāpes, nogurums bez zināma iemesla;
		2. bērnam ir akūta elpceļu infekcija ar retāk novērotiem Covid-19 simptomiem (rīkles hiperēmija, iesnas, galvassāpes, sāpes muskuļos, diareja, vemšana) un epidemioloģiskā anamnēze, t.sk. arī gadījumos, ja bērns pieder veselības riska grupai;
			1. bērni ar hroniskām plaušu slimībām
			2. bērni ar hroniskām kardiovaskulārām slimībām neatkarīgi no to cēloņa;
			3. bērni ar hroniskām vielmaiņas slimībām;
			4. bērni ar hroniskām nieru slimībām;
			5. bērni ar imūndeficītu;
			6. bērni, kuri saņem imūnsupresīvu terapiju u. tml.;
		3. bērniem, kuriem nepieciešama dzīvību glābjoša vai neatliekama operācija vai augsta riska neatliekama manipulācija un kuri tiek stacionēti pēc neatliekamām indikācijām.
1. **Epidemioloģiskās indikācijas:**
	1. Covid-19 pacienta kontaktpersonām, ja SPKC epidemiologs vai ģimenes ārsts ir noteicis kontaktpersonas statusu, izņemot personas, kurām sadarbspējīgs pārslimošanas sertifikāts ir izdots ne agrāk, kā pirms 60 dienām;
	2. elpceļu infekcijas slimības grupveida saslimšanas gadījumā kolektīvā, kur mācās, strādā vai kuru apmeklē Covid-19 pacients, pēc SPKC epidemiologa norādījuma;
	3. grupveida saslimšana ar Covid-19 līdzīgiem simptomiem izglītības iestādē (t.sk. ja pēc medicīniskās palīdzības sniegšanas vienā ārstniecības iestādē/ārsta praksē vēršas divi un vairāk bērni no vienas izglītības iestādes);
	4. bērnam 14 dienu laikā pirms simptomu parādīšanās:
		1. bija kontakts ar lielu cilvēku skaitu, piedaloties pasākumos, kur ir daudz dalībnieku, piemēram, publiskā pasākumā, pasākumos, kur piedalās bērni no citām klasēm vai skolām - sporta sacensībās, ekskursijā, saviesīgā pasākumā, bērns bieži pavada laiku kompānijā ar citiem bērniem;
		2. apmeklēja ārstniecības iestādi vai ārstējies stacionārā;
		3. bērns vai bērna ģimenes loceklis ir atbraucis no ārvalstīm 14 dienas pirms simptomu paradīšanās bērnam;
		4. saslimšanas gadījums ar Covid-19 līdzīgiem simptomiem bērna ģimenē (īpaši svarīgi bērniem līdz 6 gadu vecumam vai bērnam, kas neapmeklē izglītības iestādi).
	5. Testēšana uz Covid-19, saņemot veselības aprūpes pakalpojumus, ja personai nav vakcinācijas vai pārslimošanas sertifikāts vai ja pacients nevar uzrādīt pēdējo 72 stundu laikā veiktu Covid-19 testu, tiek nodrošināta[[4]](#footnote-4):
		1. pacientiem, tai skaitā bērniem, no sociālās aprūpes iestādes, izglītības iestādes, kas nodrošina internāta pakalpojumus, patversmes vai ieslodzījuma vietas, kā arī pacienti bez noteiktas dzīvesvietas;
		2. pacienti, kuri iepriekšējo septiņu dienu laikā ārstējušies citā stacionārā ārstniecības iestādē, ja laboratoriskā izmeklēšana uz Covid-19 nav veikta pirms izrakstīšanas (pārvešanas);
		3. pacientiem pirms nepieciešamā veselības aprūpes pakalpojuma saņemšanas stacionārā vai dienas stacionārā;
		4. pacienti, kuri tiek stacionēti pēc akūtām vai neatliekamām indikācijām, kā arī pacienti hematoloģijas un onkoloģijas profila nodaļās;
		5. personām ar akūtiem elpceļu infekcijas simptomiem;
		6. personām, kas saņems aerosoli veidojošas, t.sk. ķirurģiskas manipulācijas, kuru laikā pacients nevar lietot masku;
		7. Ģimenes ārsts vai ārsts speciālists var nozīmēt laboratorisko izmeklēšanu uz Covid-19 personām 24 - 48 stundas pirms plānveida veselības aprūpes pakalpojumu saņemšanas (tai skaitā bērniem, vienam no vecākiem, kas pavadīs bērnu un citām pavadošām personām), ja pakalpojuma saņemšana saistīta ar augstu inficēšanās risku;
		8. Izsaukuma ietvaros Neatliekamās medicīniskās palīdzības dienesta brigādes ārstniecības persona pirms hospitalizācijas var izmeklēt pilngadīgu pacientu, kam nav apstiprināta SARS-CoV-2 infekcija, izmantojot antigēna noteikšanas testu[[5]](#footnote-5).
2. Rutīnas laboratorisko skrīningu koordinē Veselības inspekcija saskaņā ar Pielikumu Nr.1.
3. Apstiprinošo SARS-CoV-2 noteikšanu ar SARS-CoV-2 vīrusa RNS testu, ja Covid-19 diagnostikai sākotnēji izmantots maksas SARS-CoV-2 Ag noteikšanas skrīninga tests, kas uzrāda pozitīvu rezultātu.
4. Ja Covid-19 testa rezultāts vērtējams kā apšaubāms, vāji pozitīvs vai robežvērtība, testēšanu veic atkārtoti pēc 24 - 48 stundām.
5. Ģimenes ārsts var nozīmēt laboratorisko izmeklēšanu uz Covid-19 personai, kura vēlas pārtraukt mājas karantīnu, izņemot izglītojamos.[[6]](#footnote-6)
6. Ģimenes ārsts var nozīmēt laboratorisko izmeklēšanu uz Covid-19 bērna pavadošajai personai, ja nepieciešams palikt pie bērna diennakts stacionārā.

## Anti-SARS-CoV-2 antivielu noteikšana[[7]](#footnote-7)

1. Ar ārsta nosūtījumu:
	1. personām, kurām ir noteikta SARS-CoV-2 RNS klātbūtne, bet nav slimības simptomu (IgG klases antivielu pret SARS-CoV-2 vīrusa nukleokapsīda (N - *nucleocapsid*) proteīnu liecina par neaktīvu infekciju – pacients vairs nav infekciozs)[[8]](#footnote-8);
	2. ja antivielu noteikšana ir nepieciešama diagnozes precizēšanai;
	3. pēc epidemioloģiskajām indikācijām (sadarbībā ar SPKC);
	4. pēc vakcinācijas antivielu imūnsupresētiem pacientiem;
	5. pacientiem, kuriem indicēta ārstēšana ar pretvīrusa monoklonālajām antivielām;
	6. personām, kurām saņemts pilns vakcinācijas kurss, bet stacionēšanas gadījumā (vai 14 dienu laikā pirms stacionēšanas) bija noteikta SARS-CoV-2 RNS klātbūtne
2. apstiprinošo testēšanu paraugiem no Valsts asinsdonoru centra, kuriem ir atklātas kopējās Anti-SARS-CoV-2 antivielas veicot antivielu skrīningu asins donoriem.

## ****SARS-CoV-2 vīrusa sekvencēšana****

1. Nacionālā mikrobioloģijas references laboratorija (turpmāk – NRL) koordinē un organizē SARS-CoV-2 vīrusa pilnu genoma sekvencēšanu. Laboratorijās, kuras veic testēšanu SARS-CoV-2 noteikšanai, atbilstoši noslēgtajiem līgumiem ar Nacionālo veselības dienestu, nodrošina NRL piekļuvi visiem paraugiem, kuros ir noteikta SARS-CoV-2 vīrusa RNS klātbūtne ģenētiskās uzraudzības nodrošināšanai.
2. NRL sadarbībā ar SPKC un laboratorijām organizē SARS-CoV-2 RNS pozitīvo paraugu vākšanu ar mērķi veikt epidemioloģiskajai situācijai atbilstošu paraugu atlasi un tālāku sekvencēšanu.
3. Laboratorijas regulāri, līdz otrdienas beigām, sūta atlasītos pozitīvos paraugus, kad Ct (*cycle threshold*) vērtības PĶR ir mazākas par 30 (gēniem, kas nav E gēns). Vēlamais parauga apjoms vismaz 250 µl. Kopā ar paraugiem sniedz informāciju par paraugu izcelsmi (SPKC forma pozitīvajiem paraugiem bez personu identificējošas informācijas) ar pievienotām Ct vērtībām.
4. Pozitīvo paraugu atlase tālākai sekvencēšanai:
	1. Nejaušināti atlasīti paraugi laboratorijās – paraugi, kas proporcionāli atbilst reģionu iedalījumam un vecuma struktūrai (līdz 70% no sekvencēšanas apjoma)
	2. Klīniskās indikācijas (līdz 15% no sekvencēšanas apjoma):
		1. Covid-19 reinfekcijas gadījumi;
		2. Covid-19 pacients ar pabeigtu vakcinācijas kursu pret Covid-19 infekciju;
		3. Netipiski klīniskie Covid-19 gadījumi;
		4. Stacionāra Covid-19 pacienti:
			1. Sākot ar 20. stacionēšanas dienu un turpmāk ik 14 dienas, sekojošās klīniskās situācijās pacientiem tiek veikta atkārtota SARS-CoV-2 testēšana ar molekulārbioloģiskām metodēm un pozitīva rezultātā gadījumā;
			2. Smaga Covid-19 infekcijas gaita, pacienti, kas ārstējas intensīvās terapijas nodaļās;
			3. Covid-19 infekcijas pacients ar sekojošu imūnsupresiju:
				1. transplantāta saņēmējs;
				2. pacients, kas ilgstoši saņem kortikosteroīdus vai citas imūnmodulējošas zāles vai vēža ķīmijterapiju;
				3. pacients ar HIV infekciju uz zemu CD4 šūnu skaitu;
				4. pacients ar citu imūndeficītu;
	3. Pēc epidemioloģiskās indikācijas (līdz 15% no sekvencēšanas apjoma):
		1. lieli Covid-19 uzliesmojumi;
		2. straujš gadījumu skaita pieaugums administratīvajā teritorijā;
		3. ievestie Covid-19 gadījumi;
		4. Covid-19 klasteru epidemioloģiskās izmeklēšanas nolūkā.

## SARS-CoV-2 vīrusa variantu skrīnings ar RT-PĶR

1. Lai nodrošinātu savlaicīgu ieskatu par SARS-CoV-2 celmu ar galvenajām mutācijām *Spike* proteīnu kodējošā gēnā izplatību valstī, laboratorijām kurām ir iespēja veikt mutāciju[[9]](#footnote-9) noteikšanu rekomendēts to veikt visiem laboratorijā testētajiem SARS-CoV-2 RNS pozitīvajiem paraugiem. Laboratorijām, kas minēto nespēj īstenot, visi pozitīvie paraugi 1 dienas laikā ir jānosūta NRL.
2. Pozitīvo paraugu atlasi veic katru dienu, lai nodrošinātu iespējami plašāku teritorijas, vecuma un dzimuma grupu pārklājumu. Testēšanas rezultāti jāziņo tikai SPKC (obligāts nosacījums), papildinot esošo ikdienas tabulu ar attiecīgām kolonnām, informācijas ievadīšanai SPKC epidemioloģiskajā datu bāzē. Pēc epidemioloģiskās situācijas SPKC katru nedēļu izvērtē un rekomendē laboratorijām attiecīgu mutāciju noteikšanu. Pamatojoties uz minēto, NRL katras nedēļas piektdienā informē Nacionālo veselības dienestu par nākamā nedēļā laboratorijām nosakāmām mutācijām, kas savukārt, minēto informāciju nosūta visām laboratorijām, kas veic Covid-19 diagnostiku.

# ****V. Covid-19 testēšana – maksas pakalpojums.****

**19.** Laboratoriskā izmeklēšana uz Covid-19, kas nepieciešama sadarbspējīga testēšanas sertifikāta iegūšanai t.sk.:

**19.1.** Starptautiskajiem ceļojumiem nepieciešamo laboratorisko izmeklēšanu uz Covid-19 izbraucot no Latvijas vai ieceļojot valstī;

**19.2** Pēc pacienta iniciatīvas, bez ārsta nosūtījuma, tai skaitā SARS-CoV-2 RNS noteikšana pirms publisku pasākumu apmeklēšanas klātienē vai publisku pakalpojumu saņemšanas klātienē10;

**19.3.** Ja testēšana uz Covid-19 nepieciešama darba pienākumu veikšanai, līdz 2021. gada 15. novembrim izņemot noteiktās nozarēs nodarbinātas personas, kuras uzsākušas vakcināciju ar Eiropas Zāļu aģentūrā reģistrētu vakcīnu, bet vakcinācijas kurss nav pabeigts (skat. 1.pielikumu).

**19.4.** Izglītojamie profesionālās pilnveides un profesionālās tālākizglītības programmās[[10]](#footnote-10), pieaugušo neformālās izglītības programmās;

**20.** Ja sadarbspējīga testēšanas sertifikāta iegūšanai pacients nodot siekalu paraugu, sadarbīgspējīgu testēšanas sertifikātu izsniedz tikai gadījuma, ja siekalu paraugs nodots laboratorijas personāla uzraudzībā.

# ****Laboratoriskais skrīnings uz Covid-19 infekciju nav nepieciešams****

**21.** Personām, kuras ir pārslimojušas Covid-19 infekciju, nav nepieciešams veikt rutīnas skrīningu  uz Covid-19 infekciju līdz simt astoņdesmit dienām pēc pirmā pozitīvā testa parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS[[11]](#footnote-11).

**22.** Personām, kuras var uzrādīt sadarbspējīgu vakcinācijas sertifikātu, nav nepieciešams veikt rutīnas skrīningu uz Covid-19 infekciju divas nedēļas pēc pilna vakcinācijas kursa pabeigšanas[[12]](#footnote-12). Tomēr minētajām personām ir ieteicams veikt izmeklējumu uz Covid-19 infekciju pēc epidemioloģiskajām indikācijām (piem., pēc augsta inficēšanās riska kontakta ar Covid-19 pacientu vai strādājot Covid-19 uzliesmojuma skartajā ārstniecības iestādes struktūrvienībā).

**23.** Personām, kuras tiek vakcinētas pret Covid-19 ar vakcīnu “COVID-19 Vaccine AstraZeneca” rutīnas skrīnings un izmeklēšana pēc epidemioloģiskajām indikācijām uz Covid-19 infekciju turpinās līdz 21. dienai pēc pirmās devas saņemšanas un pēc 90. dienas, ja nav saņemta otrā pote. Pēc vakcīnas 2. devas saņemšanas izmeklējumu uz Covid-19 infekciju veic pēc epidemioloģiskajām indikācijām.

**24**. Personām, kuras ir saņēmušas vienu vakcīnas “Comirnaty”, vakcīnas “Spikevax” (iepriekš –“COVID-19 Vaccine Moderna”), vakcīnas “COVID-19 Vaccine Janssen” vai vakcīnas “COVID-19 Vaccine AstraZeneca” devu 180 dienu laikā kopš laboratoriski apstiprinātas SARS-CoV-2 inficēšanās epizodes, nav nepieciešams veikt rutīnas skrīningu uz Covid-19 infekciju divas nedēļas pēc vakcinācijas.

**PIEZĪME: Laboratorisko izmeklēšanu uz Covid-19 infekciju – SARS-CoV-2 RNS noteikšanu, piemēram, ar polimerāzes ķēdes reakciju, veic laboratorijas, kuras ir akreditētas molekulārā bioloģijā pēc starptautiskā LVS EN ISO 15189 standarta „Medicīnas laboratorijas. Kvalitātes un kompetences prasības”.**

Pielikums Nr.1

**Prioritārās riska grupas un objekti.**

|  |  |
| --- | --- |
| **Resors/ strādājošo grupas**  | **Testēšana** |
| **Veselības resors\*:**  |  |
| Stacionārā aprūpējamie pacienti, kuri nav Covid-19 inficēti | SARS-CoV-2 vīrusa antigēna noteikšanas tests 2 reizes nedēļā vai SARS-CoV-2 vīrusa RNS noteikšanas testu siekalu vai deguna un rīkles gala iztriepes (NF) paraugā veic vienu reizi nedēļā |
| Personas, kurām ar klīniskās universitātes slimnīcas speciālista vai speciālistu konsīlija atzinumu vakcinācija pret Covid-19 medicīnisku iemeslu dēļ uz noteiktu laiku ir atlika.[[13]](#footnote-13) | SARS-CoV-2 vīrusa antigēna noteikšanas tests vienu reizi 3 dienās vai SARS-CoV-2 vīrusa RNS noteikšanas tests siekalu vai deguna un rīkles gala iztriepes (NF) paraugā vienu reizi nedēļā visām iedzīvotāju grupām ar šādu atzinumu. |
| **Izglītības un sporta resors:** |  |
| Izglītojamie pamatizglītības un vidējās izglītības pakāpē (tai skaitā profesionālās ievirzes izglītības programmās)[[14]](#footnote-14) | SARS-CoV-2 vīrusa RNS noteikšanas testu siekalu paraugā veic vienu reizi nedēļā |
| Izglītojamie speciālās izglītības programmās (pēc iespējas – izglītojamie programmās ar kodu 58, 59[[15]](#footnote-15)) |
| Bērnu nometņu (kuras darbojas atbilstoši MK 01.09.2009. noteikumiem Nr.981 “Bērnu nometņu organizēšanas un darbības kārtība”), un kuras notiek klātienē, dalībnieki, nodrošinot, ka tiek veikts SARS-CoV-2 vīrusa RNS noteikšanas tests pēdējo 48 stundu laikā pirms nometnes sākuma (līdz 01.12.2021.). |
| Interešu izglītības un profesionālās ievirzes izglītības programmas izglītojamie pamata un vidējā izglītības vecumā, ja viņi nav testēti formālajā izglītībā |
| Ieslodzījuma vietā esošie izglītojamie |
| Izglītojamie profesionālās ievirzes un interešu izglītības programmas, tai skaitā sportā, obligātajā un vidējā izglītības vecumā, ja viņi nav testēti formālajā izglītībā |
| Sporta nometņu dalībnieki obligātajā un vidējā izglītības vecumā, ja viņi nav testēti formālajā izglītībā, un darbinieki |
| **Labklājības resors:** |  |
| Sociālās aprūpes centru (SAC) klienti | SARS-CoV-2 vīrusa RNS noteikšanas tests siekalu paraugā reizi nedēļā |
| Dienas sociālās aprūpes centru (SAC) klienti | SARS-CoV-2 vīrusa antigēna noteikšanas tests vienu reizi 3 dienās vai SARS-CoV-2 vīrusa RNS noteikšanas tests siekalu paraugā vienu reizi nedēļā |
| Patversmes klienti | SARS-CoV-2 vīrusa RNS noteikšanas tests siekalu paraugā vienu reizi nedēļā vai SARS-CoV-2 vīrusa antigēna noteikšanas tests vienu reizi 3 dienās\* |
| **Tieslietu resors:** |  |
| Ieslodzījumu vietu ieslodzītie | SARS-CoV-2 vīrusa RNS noteikšanas tests siekalu paraugā vienu reizi nedēļā\* |
|  **Iekšlietu resors** |  |
|  Patvēruma meklētāji | SARS-CoV-2 vīrusa RNS noteikšanas tests siekalu paraugā vienu reizi nedēļā\* |
| **Zemkopības resors** |  |
| Ūdeļu, citu *Mustelidae* dzimtas dzīvnieku, kā arī jenotsuņu novietnē strādājošie | SARS-CoV-2 vīrusa RNS noteikšanas testu siekalu paraugā vienu reizi nedēļā\* |
| **Līdz 2021. gada 15. novembrim personas, kuras uzsākušas vakcināciju ar Eiropas Zāļu aģentūrā reģistrētu vakcīnu, bet vakcinācijas kurss nav pabeigts:** |  |
| Personas, kas līgumattiecību izpildes laikā pakalpojuma sniegšanas vietā nonāk saskarē ar ilgstošas sociālās aprūpes, sociālās rehabilitācijas un sociālo pakalpojumu saņēmējiem | SARS-CoV-2 vīrusa RNS noteikšanas tests siekalu paraugā vienu reizi nedēļā vai SARS-CoV-2 vīrusa antigēna noteikšanas tests 2 reizes nedēļā.\* Ja izmeklējumu veic laboratorijā, persona uzrāda sadarbspējīgu vakcinācijas sertifikātu par pirmās vakcīnas saņemšanu un darbinieka apliecību, darba devēja izsniegtu izziņu/apliecinājumu vai darba līgumu, kur norādīts, ka darbinieks strādā pie sociālo pakalpojumu sniedzēja. |
| Bērnu uzraudzības pakalpojumu klātienē sniedzēji | SARS-CoV-2 vīrusa RNS noteikšanas tests siekalu paraugā vienu reizi nedēļā (testēšanu veic izglītības iestādei piesaistītā laboratorija) |
| Pirmsskolas izglītības, pamatizglītības un vidējās izglītības (tai skaitā profesionālās ievirzes izglītības, profesionālās tālākizglītības, profesionālās pilnveides programmās) pakāpē nodarbinātie |
| Neformālās izglītības (tai skaitā interešu izglītības) un pedagogu profesionālās kompetences pilnveides programmās nodarbinātie  |
| Pakalpojumu sniedzēji, kas līgumattiecību izpildes laikā pakalpojuma sniegšanas vietā nonāk saskarē ar izglītojamiem (tai skaitā ēdināšanas, transporta, uzkopšanas pakalpojumu sniedzēji) |
| Personas, kuras sniedz veselības aprūpes pakalpojumus ārstniecības iestādēs un aptiekās un līgumattiecību izpildes laikā pakalpojuma sniegšanas vietā nonāk saskarē ar pacientiem vai aptieku klientiem, t.sk. Neatliekamās medicīniskās palīdzības dienesta darbinieki. | SARS-CoV-2 vīrusa RNS noteikšanas tests siekalu paraugā vienu reizi nedēļā (testēšanu veic iestādei piesaistītā laboratorija) |
| Ieslodzījuma vietu darbinieki | Siekalu paraugu SARS-CoV-2 vīrusa RNS noteikšanas testam nodod laboratorijā vienu reizi nedēļā, uzrādot sadarbspējīgu vakcinācijas sertifikātu par pirmās vakcīnas saņemšanu un dokumentu, kas apliecina nodarbinātību Ieslodzījuma vietu pārvaldē\* |
| Darbinieki, kas nodarbināti sabiedrībai kritiski svarīgās nozarēs (drošības un glābšanas dienestu darbinieki) | Siekalu paraugu SARS-CoV-2 vīrusa RNS noteikšanas testam nodod laboratorijā vienu reizi nedēļā, uzrādot sadarbspējīgu vakcinācijas sertifikātu par pirmās vakcīnas saņemšanu un Iekšlietu ministrijas sistēmas iestāžu amatpersonu ar speciālajām dienesta pakāpēm dienesta apliecību\* |

\*Materiāla parauga savākšana testēšanai var tikt organizēta centralizēti, iestādei sadarbojoties ar Veselības inspekcijas norādīto laboratoriju.

No valsts budžeta līdzekļiem apmaksāti Ag testi prioritārajām grupām tiek nodrošināti atbilstoši Ministru kabineta noteikumos 2021. gada 13. maija Nr. 308 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” noteiktajai kārtībai.

Pielikums Nr. 2.

**SARS-CoV-2  vīrusa klātbūtnes noteikšanai izmantojamie testi**

|  |  |  |
| --- | --- | --- |
| **Testa veids** | **Izmeklējamais materiāls** | **Testa veida pielietojums**  |
| **Klīniskās indikācijas** | **Kontaktpersonu izmeklēšana** | **Citas epidemioloģiskās indikācijas** | **Rutīnas skrīnings** | **Citi gadījumi⃰** |
| **SARS-CoV-2 RNS noteikšana** | deguna un rīkles iztriepe | **+** | **+** | **+** | **+** | **+** |
| **Siekalas** | **-** | - | **+** | **+** | **-** |
| **SARS-CoV-2 Ag noteikšana** | deguna un rīkles iztriepe | **+** | **-** | **-** | **+** | **-** |

\* Ļoti tuvs vai fizisks kontakts ar pacientiem/klientiem

1. SARS-CoV-2 vīrusa ribonukleīnskābes (RNS) un SARS-CoV-2 vīrusa antigēna (Ag) klātbūtni nosaka atbilstoši 2. pielikumam. [↑](#footnote-ref-1)
2. Ja, veicot Covid-19 gadījuma vai uzliesmojuma epidemioloģisko izmeklēšanu, pastāv profesionāli pamatotas aizdomas par plašāku infekcijas izplatīšanos Covid-19 skartajā iestādē vai uzņēmumā, kā arī ja kolektīvā ir liels skaits kontaktpersonu, SPKC sadarbībā ar laboratoriju, iestādes vai uzņēmuma vadību un nepieciešamības gadījumā pašvaldību organizē personu laboratorisko skrīningu uz Covid-19. Šajos gadījumos ārsta, ārsta prakses vai ārstniecības iestādes nosūtījums nav nepieciešams. [↑](#footnote-ref-2)
3. SPKC ieteikumi smagas akūtas respiratoras infekcijas (SARI) diferenciālai diagnostikai ar Covid-19 infekciju: <https://www.spkc.gov.lv/lv/arstiem-par-covid-19-infekcijas-uzliesmojumu/sari_laboratora_diagnostika_sarscov2.pdf>) [↑](#footnote-ref-3)
4. Veselības aprūpes pakalpojumi nodrošināmi bez Covid-19 testa veikšanas personām, kuras, atbilstoši indikācijām, nav testējamo pacientu grupā, tai skaitā pieaugušajiem un bērniem, kuri ieradušies Covid-19 vakcīnas devas saņemšanai. [↑](#footnote-ref-4)
5. Izmeklējums tiek nodrošināts SIA “Rīgas Austrumu klīniskās universitātes slimnīca” ziedojuma ietvaros. [↑](#footnote-ref-5)
6. Saskaņā ar Ministru kabineta 2021. gada 28. septembra noteikumi Nr. 662 “Epidemioloģiskās drošības pasākumi Covid-19 infekcijas izplatības ierobežošanai” 191.5.2. apakšpunktu mājas karantīnu var pārtraukt agrāk, ja, veicot Covid-19 laboratorisko diagnostiku ne agrāk kā mājas karantīnas desmitajā dienā, ir saņemts negatīvs testa rezultāts.- [↑](#footnote-ref-6)
7. Testēšanu nodrošina Nacionālā mikrobioloģijas references laboratorija [↑](#footnote-ref-7)
8. Asins parauga seroloģiskā izmeklēšana apsverama īpašās situācijās, piemēram, Covid-19 pozitīva pacienta pārvešana uz nodaļu ar zemākām izolācijas prasībām vai, ja Covid-19 infekcija ir konstatēta plānveida skrīninga rezultātā (piem., pacienta izmeklēšana pirms stacionēšanas, darbinieku laboratoriskais skrīnings, ja tas nav saistīts ar uzliesmojuma izmeklēšanu). IgG klases antivielu pret SARS-CoV-2 vīrusa S (*spike* – pīķa) proteīniem klātbūtne var liecināt gan par imūno atbildi pēc kontakta ar SARS-CoV vīrusu, gan pēc vakcinācijas. [↑](#footnote-ref-8)
9. Nacionālais veselības dienests, atbilstoši NRL norādēm, regulāri informē par noteiktām vīrusa mutācijām uz ko laboratorijām, saskaņā ar iespējām, būs jāpārbauda visi pozitīvie paraugi, nodrošinot operatīvo SARS-CoV-2 vīrusa skrīningu ar varianatu PĶR metodi. [↑](#footnote-ref-9)
10. Profesionālās pilnveides un profesionālās tālākizglītības programmu, kuras īsteno ieslodzījuma vietās,

izglītojamos un nodarbinātos testē par valsts finansējumu [↑](#footnote-ref-10)
11. Ministru kabineta 2021. gada 28. septembra noteikumi Nr. 662 “Epidemioloģiskās drošības pasākumi Covid-19 infekcijas izplatības ierobežošanai” [↑](#footnote-ref-11)
12. Stacionēšanas laikā veic Covid-19  testu, nosakot SARS-CoV-2 vīrusa antigēna klātbūtni, šādām vakcinēto pacientu grupām:

	1. sociālās aprūpes centra klienti;
	2. pacienti, kuri pārvesti no cita stacionāra;
	3. patversmju klienti;
	4. patvēruma meklētāji;
	5. ieslodzītie;
	6. personas, kuras bija ārvalstu ceļojumā 14 dienu laikā pirms stacionēšanas;
	7. pacienti, kuriem ir noteikts kontaktpersonu statuss Covid-19 infekcijas dēļ. [↑](#footnote-ref-12)
13. Pirms testēšanas laboratorijā persona uzrāda klīniskās universitātes slimnīcas speciālista vai speciālistu konsīlija atzinumu par vakcinācijas pret Covid-19 atlikšanu uz noteiktu laiku. Valsts apmaksāta testēšana uz Covid-19 tiek nodrošināta tikai uz atzinumā norādīto vakcinācijas atlikšanas laika posmu. Minētajām personām pēc testa veikšanas tiek izsniegts sadarbspējīgs testēšanas sertifikāts. [↑](#footnote-ref-13)
14. Izņemot profesionālās tālākizglītības un profesionālas pilnveides izglītības programmās, pieaugušo neformālās izglītības programmās [↑](#footnote-ref-14)
15. Speciālo izglītības programmu audzēkņi tiek testēti uz Covid-19, iekļaujot pēc iespējas vairāk iestādes audzēkņu, individuāli izvērtējot katru gadījumu un lemjot par risinājumiem, kas katram konkrētam skolēnam būtu draudzīgāks un neradītu traumējošu psiholoģisku ietekmi. Lai to nodrošinātu, laboratorijas, kas veic konkrēto skolu skolēnu laboratorisko testēšanu kopīgi ar skolas personālu vienosies par procedūrām katras konkrētās skolas audzēkņu testēšanai. Obligāti testēšanu uz Covid-19 veic, pastāvot klīniskām indikācijām un epidemioloģiskām indikācijām (2.1., 2.2., 2.3. punkti). [↑](#footnote-ref-15)